**Ministru kabineta rīkojuma projekta**

**„Par Valsts ieņēmumu dienesta administratīvās ēkas Talejas ielā 1, Rīgā, telpu nomas maksas ilgtermiņa saistību precizēšanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Finanšu ministrijas (Valsts ieņēmumu dienesta) iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Valsts ieņēmumu dienests (turpmāk – VID) datu centru Talejas ielā 1, Rīgā (turpmāk – datu centrs) nomā no VAS “Valsts nekustamie īpašumi” (turpmāk – VNĪ), kas nodrošina datu centra apsaimniekošanu, taču datu centra uzturēšana un pārvaldīšana nav VNĪ pamatdarbības veids (šādi pakalpojumi netiek sniegti citiem klientiem), līdz ar to VNĪ trūkst nepieciešamo specifisko zināšanu, pieredzes konkrētajā industrijā un biznesa vidē.  Datu centra pārvaldība notiek nekustamā īpašuma – biroja telpu pārvaldības programmas ietvaros saskaņā ar starp VNĪ un VID 2014.gada 30.aprīlī noslēgto Telpu Talejas ielā 1, Rīgā apakšnomas līgumu Nr.7-2-14-818 un papildus noslēgtajām vienošanām.  Kopumā VID ir jāuztur 60 dažādas savstarpēji saistītas kritiskas informācijas sistēmas. Daudzām no VID informācijas sistēmām ir Eiropas Savienības normatīvajos aktos noteikti augsti pieejamības rādītāji, kas savukārt nosaka prasību nodrošināt augstu datu centra pieejamību (datu centrā darbinātās informācijas sistēmas nedrīkst atrasties neplānotā dīkstāvē).  VID jaunās ēkas datu centra izveides plānošana tika uzsākta jau 2008.gadā un attiecīgi paredzot diezgan lielu resursu (telpu platību, elektrobarošanas jaudu). Šobrīd datu centru Talejas ielā 1 izmanto tikai VID vajadzībām, kā rezultātā tā elektroenerģijas patēriņš nav efektīvs un dzesēšanas sistēmas darbība nav optimāla, jo datu centrs netiek darbināts ar pilnu jaudu.  VID kā vienu no jaunās stratēģijas mērķiem ir izvirzījis “Zaļo domāšanu”, ar to saprotot efektīvu un taupīgu resursu izmantošanu. VID savām vajadzībām izmanto tikai daļu no datu centra resursa, bet ikmēneša nomas maksu maksā par visu datu centru kopumā, tajā skaitā arī par neizmantoto datu centra daļu. Līdz ar to pastāv iespēja neizmantoto datu centra resursu piedāvāt citām valsts institūcijām, tādējādi nodrošinot datu centra resursa izmantošanu pilnā apjomā.  VID noslogo aptuveni 25 % no datu centra projektētās elektroenerģijas jaudas, kā rezultātā datu centrā esošo iekārtu dzesēšanai tiek patērēts ne optimāls elektroenerģijas apjoms, kuru var samazināt, noslogojot datu centra dzesēšanas sistēmu pilnvērtīgi (vismaz par 70 %), kas ir panākams, ievietojot datu centrā papildus iekārtas tādos apjomos, kuras VID nav iespējams izmantot.  Atbilstoši Elektronisko sakaru likuma 5.panta pirmās daļas 3.punktam Satiksmes ministrija kompetences ietvaros elektronisko sakaru nozarē nodrošina valsts elektronisko sakaru pakalpojumu centra (turpmāk – VESPC) izveidošanu, uzturēšanu un darbību. Elektronisko sakaru likuma 25.1panta otrajā daļā ir paredzēta Ministru kabineta kompetence noteikt VESPC lietošanas kārtību, valsts informācijas sistēmu izvietošanu un uzturēšanu VESPC, kā arī to valsts nozīmes informācijas sistēmu sarakstu, kuras ir jāievieto VESPC. Atbilstoši Elektronisko sakaru likuma pārejas noteikumu 20.punktam Ministru kabinets līdz 2017.gada 31.decembrim izdod šā likuma 25.1panta otrajā daļā minētos noteikumus.  Ņemot vērā to, ka VAS “Latvijas valsts radio un televīzijas centrs” (turpmāk – LVRTC) ir kritisku valsts informācijas komunikāciju tehnoloģiju infrastruktūras turētājs, 2016.gada 22.augustā starp Satiksmes ministriju un LVRTC noslēgts Deleģēšanas līgums par VESPC izveidi, uzturēšanu un darbības nodrošināšanu, kurā noteikts, ka Satiksmes ministrija uzdod LVRTC līdz 2017.gada 31.decembrim veikt VESPC izveidi, uzturēšanu un darbību. VESPC ietver tehnisko līdzekļu un pakalpojumu kopumu, kas nodrošina valsts institūcijām infrastruktūru ar augstu konfidencialitāti, integritāti un pieejamību. Ar Deleģēšanas līgumu VESPC funkciju īstenošana tiek deleģēta LVRTC, pamatojoties uz Elektronisko sakaru likuma 5.panta otro daļu, kas nosaka, ka Satiksmes ministrija var deleģēt augstāk norādītās funkcijas.  LVRTC strādā pie projekta par daudzlietotāju datu centra izveidi esošajā VID datu centrā, kura ietvaros LVRTC **kopīgi ar VNĪ** veiks atbilstošas investīcijas un uzlabojumus, tādējādi nodrošinot Deleģēšanas līgumā noteikto - līdz 2017.gada 31.decembrim veikt VESPC izveidi, uzturēšanu un darbību. Savukārt VID saņems uzlabotu datu centra pakalpojumu jeb VESPC no LVRTC, tādējādi uzlabojot arī datu centra energoefektivitāti. VNĪ ir panācis konceptuālu vienošanos par esošā VID datu centra telpu iznomāšanu LVRTC.  VNĪ pamata nodarbošanās ir telpu noma un apsaimniekošana. Ar datu centru saistīto pakalpojumu sniegšana nav raksturīga VNĪ funkcija. Šobrīd VNĪ nodrošina VID datu centra telpu iznomāšanu un pamata (minimālā apjomā un kvalitātē) apsaimniekošanas pakalpojumus. LVRTC nodrošinās augstas pieejamības datu centra infrastruktūras darbību un infrastruktūras uzturēšanu, kas atbilst valsts kritisko informācijas sistēmu prasībām.  Saskaņā ar 2016.gada 15.janvārī starp VNĪ un VID noslēgto vienošanos par grozījumiem 2014.gada 30.aprīļa Telpu Talejas ielā 1, Rīgā apakšnomas līgumā Nr.7-2-14-818 (vienošanās tika piemērota no 2016.gada 1.janvāra) telpu nomas maksa ir 11,20 *euro*/m2 mēnesī.  VNĪ šobrīd VID iznomājamo platību Talejas ielas 1 ir sadalījis funkcionālās zonās un attiecīgi katrai telpu zonai aprēķinājis nomas maksas apmēru, iekļaujoties kopējā mēneša nomas maksā.   |  |  |  |  |  | | --- | --- | --- | --- | --- | | **Komponente** | **Nomājamā platība** | **Nomas maksa (bez PVN), euro/m2** | **Nomas maksa mēnesī (bez PVN), euro** | **Nomas maksa gadā (bez PVN), euro** | | Datu centrs | 638,70 | 56,98 | 36 393,13 | 436 717,56 | | Laboratorija | 948,00 | 15,06 | 14 276,88 | 171 322,56 | | Baltā zona | 4 274,80 | 12,89 | 55 102,17 | 661 226,04 | | Biroji | 33 575,43 | 9,78 | 328 367,71 | 3 940 412,52 | | **Kopā** | **39 436,93** |  | 434 139,89 | 5 209 678,68 | | Aktīvas iekārtas |  |  | 7 553,73 | 90 644,76 | | **Pavisam** |  |  | **441 693,62** | **5 300 323,44** |   LVRTC plāno no 2017.gada 1.septembra VID sniegt datu centra pakalpojumus, iznomājot statnes servertehnikas izvietošanai un sniedzot datu centra operatora pakalpojumus.  VID ir paredzēts pāriet no telpu nomas attiecībām uz datu centra pakalpojuma apmaksu, kā rezultātā ir nepieciešams pārdalīt finansējumu no ilgtermiņa saistībām telpu nomas maksai uz VID izdevumiem datu centra pakalpojumu saņemšanai no LVRTC, nesamazinot VID kopējos izdevumus.  **Pēc VNĪ un LVRTC provizoriskām aplēsēm kopējā datu centra pakalpojumu maksa tiek plānota 62,10 euro/m2 apjomā, kas ietver maksu par ikmēneša nomu un uzturēšanu, pilna gada ietvaros sastādot 575 910,68 *euro* (aprēķins: ((datu centra nomas maksa mēnesī 36 393,13 *euro +* uzturēšanas maksa 3 270,14 *euro)* x 12 mēneši) x 1,21 (t.sk. PVN)). Finansējums par datu centra apsaimniekošanas daļu tiks ņemts no VID pamatbudžeta programmas Talejas ielas 1 kopējā apsaimniekošanai pieejamā finansējuma, pārdalot no tā un daļu novirzot LVRTC datu centra pakalpojuma izmaksu segšanai.**  Datu centra platības nomas izdevumi 2017.gada 4 mēnešiem (septembris-decembris) ir 176 142,75 *euro* (aprēķins: datu centra nomas maksa mēnesī 36 393,13 *euro* x 4 mēneši x 1,21 (t.sk. PVN)), 2018.gadā un turpmāk ik gadu 528 428,25 *euro* (aprēķins: datu centra nomas maksa mēnesī 36 393,13 *euro* x 12 mēneši x 1,21 (t.sk. PVN)), bet 2044.gada 4 mēnešiem 176 142,75 *euro* (aprēķins: datu centra nomas maksa mēnesī 36 393,13 *euro* x 4 mēneši x 1,21 (t.sk. PVN)).  MK rīkojuma projekta tiesiskā regulējuma mērķis un būtība ir samazināt ilgtermiņa saistības VID administratīvās ēkas Talejas ielā 1, Rīgā, telpu nomas maksas segšanai 2017.gadā 176 143 euro apmērā un 2018.gadā un turpmākajos 25 gados ik gadu 528 429 *euro*, bet 2044.gadā 176 143 *euro* (nomas maksa par četriem mēnešiem) un minēto finansējumu pārdalīt budžeta programmas 33.00.00 „Valsts ieņēmumu un muitas politikas nodrošināšana” VID pamatkontā, lai VID varētu apmaksāt LVRTC sniegtos datu centra pakalpojumus.  Vienlaikus sagatavots Ministru kabineta sēdes protokollēmuma projekts, kas paredz noteikt, ka Finanšu ministrijai (Valsts ieņēmumu dienestam) budžeta programmā 33.00.00 „Valsts ieņēmumu un muitas politikas nodrošināšana” faktiskais finansējuma apmērs ilgtermiņa saistībām pasākumam „VID ēkas Talejas ielā 1, Rīgā, telpu nomas maksas, aprīkojuma iegādes, pārcelšanās un uzturēšanas izdevumu segšanai” nomas maksas izdevumu segšanai 2017.gadā ir 6 237 249 euro un no 2018.gada līdz 2043.gadam ir 5 884 963 euro, bet 2044.gada 4 mēnešiem 1 961 654 euro. |
| 3. | Projekta izstrādē iesaistītās institūcijas | FM (VID) |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | 2017.gads | | Turpmākie trīs gadi *(euro)* | | |
| 2018. | 2019. | 2020. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | VID datu centra telpu nomas maksas finansējums tiks izmantots uzlabota datu centra pakalpojuma, ko sniegs VESPC, apmaksai. Datu centra platības nomas izdevumi 2017.gada 4 mēnešiem (septembris-decembris) ir 176 142,75 *euro* (aprēķins: datu centra nomas maksa mēnesī 36 393,13 *euro* x 4 mēneši x 1,21 (t.sk. PVN)), 2018.gadā un turpmāk ik gadu 528 428,25 *euro* (aprēķins: datu centra nomas maksa mēnesī 36 393,13 *euro* x 12 mēneši x 1,21 (t.sk. PVN)), bet 2044.gada 4 mēnešiem 176 142,75 *euro* (aprēķins: datu centra nomas maksa mēnesī 36 393,13 *euro* x 4 mēneši x 1,21 (t.sk. PVN)). | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | FM (VID) |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, IV, V un VI sadaļa – projekts šīs jomas neskar.

Finanšu ministre D.Reizniece-Ozola

Štendenberga 67120243

[Sanita.Stendenberga@vid.gov.lv](mailto:Sanita.Stendenberga@vid.gov.lv)